Sovjetunionen var regjerende verdensmestere. Mesterskapet var det første «rene» verdensmesterskapet i et OL-år – for første gang talte OL ikke også som VM. Seks lag deltok i turneringen som ble spilt som en dobbeltserie der alle lagene møttes to ganger. Tsjekkoslovakia vant gull og sin tredje VM-tittel. De vant samtidig sin tolvte EM-tittel. Sovjetunionen, som hadde vunnet OL-gull noen måneder tidligere, så sin seiersrekke på ni verdensmesterskaper på rad bli brutt og måtte nøye seg med sølv. Sverige vant bronse.